OŠ PIVKA

Prečna ul. 3

6257 Pivka

Učiteljica Petra Bergoč

**POROČILO O IZOBRAŽEVANJU**

NASLOV: **ICT FOR TEACHERS / 5 DAYS**

DATUM: 8.8. – 12.8.2022

TRAJANJE: 25 UR

LOKACIJA: Santa Cruz de Tenerife, Španija, hotel NH TENERIFE

VSEBINA:

Izobraževanje je potekalo na čudovitem otoku Tenerife, v glavnem mestu Santa Cruz de Tenerife. Namenjeno je bilo učiteljev, tako osnovnošolskim kot tudi srednješolskim. Učitelji smo prihajali iz Slovenije (samo jaz), Romunije, Poljske, Slovaške, Italije.

Na izobraževanju sem izboljšala svoje digitalne kompetence in se naučila, kako lahko uporabljam IKT za pripravo didaktičnega gradiva ali vključim svoje učence v bolj interaktivno učenje.

Predavateljica Elena nam je predstavila teorijo uporabe IKT za pouk, predvsem pa smo imeli veliko praktičnih vaj. Spoznavali smo različna spletna digitalna orodja za komunikacijo, sodelovanje, oblikovanje in objavljanje. Naučila sem se uporabe nekaterih spletnih aplikacij, ki so uporabne za poučevanje in popestritev pouka (npr. SLIDO, MENTIMETER, CANVA, BOOK CREATOR…).

Uporaba digitalnih orodij je uporabna predvsem ker:

* je pouk bolj dinamičen
* je pouk bolj zanimiv
* je tako poučevanje prilagojeno za vse tipe (vizualne in avdio)
* omogoča komunikacijo z ostalim svetom
* omogoča diferenciacijo glede na hitrost učenja, nekateri se lahko učijo bolj hitro, nekateri bolj počasi – to jim tehnologija omogoči
* se nezavedno učimo tujega jezika
* omogoča doseg izobraževanja tudi za tiste učence, ki so iz ekonomsko bolj neugodnih območij

4. dan izobraževanja smo imeli celodnevni izlet po otoku Tenerife. Vodič nam je razkazal vse zanimivosti otoka.

Zadnji dan izobraževanja je potekal v obliki prezentacij, ki smo jih morali udeleženci predstaviti ostalim slušateljem. Izbrali smo si eno izmed spletnih aplikacij in jo s konkretno uporabo skušali približati ostalim.

Izobraževanje ocenjujem kot zelo uspešno in upam, da bom lahko kdaj kaj podobnega ponovno lahko izkusila. Poleg veliko strokovnega znanja in izboljšanja uporabe angleškega jezika, sem spoznala veliko novih in zanimivih ljudi, pa tudi sama izkušnja potovati sam v neko drugo državo med neznane ljudi se mi zdi zelo dobra.

Pri pouku bom zagotovo večkrat uporabila različne spletne aplikacije in tako naredila pouk bolj zanimiv, bolj dinamičen in učenci bodo tako za učenje bolj motivirani.

Učiteljica Petra Bergoč

V Pivki, 28.10.2022